open-index/open-wikipedia-markdown huggingface dataset:
Սարսափ հեքիաթներ (հեռուստասերիալ)

**«Սարսափ հեքիաթներ»**, **«Սարսափներ աղջկա մասին»** կամ **«Բուլվարային սարսափներ»** (), ամերիկյան և բրիտանական հեռուստասերիալ է սարսափ-թրիլլեր ժանրում։ Ստեղծվել է հատուկ Showtime հեռուստաալիքի համար։ Ծրագրի հեղինակը և սցենարիստը եղել է Ջոն Լոգանը, որը նաև հանդես է եկել Սեմ Մենդեսի հետ։

## Արտադրություն
2013 թվականի հունվարին Showtime հեռուստաալիքը ցուցադրել է անոնս նոր ամերիկյան միստիկ թրիլլերի մասին, որը կկրի *Penny Dreadful* անվանումը։ Հայտարարվել է, որ ծրագրով զբաղվում են Սեմ Մենդեսը և Ջոն Լոգանը, որոնք եղել են «007. Կոորդինատներ „Սքայֆոլ“» ֆիլմի հեղինակները։ Showtime-ի նախագահ Դեյվիդ Նևինսը հայտարարել է, որ հեռուստասերիալը կլինի «շատ իրական և հիմնավորված, ոչ այնպիսին, ինչպիսին „Դրակուլա“ ֆիլմն էր, Բելա Լոգուշի կատարմամբ»։ Ջոն Լոգանը՝ որպես հրեշների մոլի երկրպագու, որոշում է գրել սցենար, որտեղ բոլոր գործողությունները կատարվում են վիկտորիական դարաշրջանի Լոնդոնում՝ մի վայրում, որտեղ բնակվում են միստիկ թրիլլերների հորինված կերպարներ, ինչպիսիք են դոկտոր Ֆրանկենշտեյնը և Դորիան Գրեյը։

2013 թվականի մայիսին հեռուստասերիալի պաշտոնական կայքում հայտարարվել է, որ առաջին եթերաշրջանը պետք է կազմված լինի ութ սերիաներից։ Այդ ժամանակ իսպանացի ռեժիսոր Խուան Անտոնիո Բայոնան հայտարարել է, որ նա դեռ պետք է աշխատի հեռուստասերիալի առաջին և երկրորդ սերիաների վրա, որոնց նկարահանումները պետք է սկսվեն 2013 թվականի սեպտեմբերի երկրորդ կեսին։ Երրորդ և չորրորդ սերիաների ստեղծման գործը կատարել է Դիրբլա Ուոլշը, հինգերորդ և վեցերորդ սերիաների վրա աշխատել է Կոկի Հիդրոյչը, իսկ յոթերորդ և վեցերորդ սերիաների վրա՝ Ջեյմս Հոուզը։

Հեռուստասերիալի նկարահանումները անցկացվել են Մեծ Բրիտանիայում, բայց հետո շատ բարձր հարկերի պատճառով նկարահանումները ստիպված են եղել շարունակել Իրլանդիայի Դուբլին և Բրեյ քաղաքներում:Նկարահանումները սկսվել են հոկտեմբերի 7-ին և շարունակվել են 5 ամիս։

Հեռուստասերիալի ցուցադրումը նախատեսվում էր տարբեր ամերիկյան և բրիտանական հեռուստաալիքներով, բայց արդյունքում ստեղծողները կանգնեցրին իրենց ընտրությունն ամերիկյան Showtime և բրիտանական Sky Atlantic հեռուստաալիքների վրա։

Հեռուստասերիալը ներկայացվել է 2014 թվականի մարտի 9-ին կայանցած South by Southwest փառատոնին, որտեղ հայտարարվել է ցուցադրման ամսաթիվը՝ 2014 թվականի մայիսի 11։ 2014 թվականի փետրվարի 14-ին Showtime-ը ներկայացրել է հեռուստասերիալի պաշտոնական լիամետրաժ թրիլլերը։ 2014 թվականի հունիսի 14-ին հայտնի է դարձել, որ հեռուստասերիալը երկարացվել է մինչև երկրորդ եթերաշրջան։

2016 թվականի գարնանը նշանակված է «Սարսափ հեքիաթներ» հեռուսռասերիալի երրորդ եթերաշրջանի պրեմիերան՝ նախատեսված 9 սերիայով։

## Դերասաններ և կերպարներ

*****  Փեթթի Լյուպոնը Ջոն Քլեյթոնի դերում երկրորդ եթերաշրջանի «Գիշերով եկածները» էպիզոդում։

## Ծանոթագրություններ

## Արտաքին հղումներ
* Պաշտոնական կայք
* Հեռուստասերիալի պաշտոնական կայք 

Կատեգորիա:2010-ականների ամերիկյան սարսափ հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Բրիտանական դրամա հեռուստասերիալներ
Կատեգորիա:Հեռուստասերիալներ վամպիրների մասին
Կատեգորիա:Հեռուստասերիալներ, որոնց գործողությունները տեղի են ունենում Լոնդոնում
Ագենոր

**Ագենոր** (` «տղամարդկային»), հին հունական դիցաբանությունում Տիրի արքան Փյունիկիայում, Պոսեյդոնի և Լիվիայի որդին, Բելի երկվորյակ եղբայրը (կամ նրա որդին), նրա կինը Թելեֆասսան է, երեխաները՝ Կադմոսը, Ֆենիքսը, Եվրոպան և Քիլիկը։

Հիմնել է Թեբե քաղաքը, որից հետո գնացել է Փյունիկիա։ Նրա պալատը Տիրում հիշեցնում է Նոնուսին։ Երբեմն հիշվում է ինչպես Թրակիայի արքա։

Երբ Զևսը գրավել էր Եվրոպան, Ագենորը ուղարկեց տղաներին որոնումների, արգելելով նրանց վերադառնալ առանց քրոջ։ Որոնումներն անարդյունք էին, և տղաները բնակություն հաստատեցին տարբեր երկրներում։

## Ծանոթագրություններ

Կատեգորիա:Հին հունական առասպելների հերոսներ
Կատեգորիա:Հին հունական դիցաբանություն
Թետիսի և Պելևսի դինոս

**Թետիսի և Պելևսի դինոս** (), հին հունական կերամիկական անոթ, որը խնջույքների ժամանակ ծառայել է որպես գինու տարա։

Գտնվում է Մադրիդի ազգային հնագիտական թանգարանում 2001/89/2 համարի ներքո։
## Նկարագրություն
Տարայի վրա պատկերված են տեսարաններ, որոնք ներկայացնում են Թետիսի առևանգումը Պելևսի կողմից և նրանց ամուսնությունը։ Տարրայի կենտրոնական մասում Էրոսի ներկայությամբ Պելևսը բռնել է Թետիսի իրանը։ Պատկերված են նաև ձկներ, դելֆիններ, ծովաօձեր, կենտրոնով թռչում է աղավնին՝ բերանին ամուսնական ժապավենը։

Կարմիր պատկերներով ստեղծված անոթը կոչվում է դինոս, ունի լայն բերան։

մինի|ձախից

## Տես նաև
* Թետիս
* Պելևս

## Ծանոթագրություններ

Կատեգորիա:Մադրիդի ազգային հնագիտական թանգարանի նմուշներ
Ծիրանաձուկ հայկական

**Ծիրանաձուկ հայկական**, (), ճառագայթալողակ ձկներ դասի, խարացինների ընտանիքի ձուկ։ Ունի ծիրանագույն կամ կարմրավուն գույն։ Տարածված է բացառապես Պերուի քաղցրահամ ջրերում։

## Աղբյուրներ
* Froese, Rainer and Pauly, Daniel, eds. (2011). "Dectobrycon armeniacus" in FishBase. October 2011 version.

Կատեգորիա:Հարավային Ամերիկայի ձկներ
Կատեգորիա:Պերուի ձկնատեսակներ
Կատեգորիա:Քաղցրահամ ջրերի ձկներ
Կատեգորիա:Քորդավորներ
Գերոնտոֆոբիա

**Գերոնտոֆոբիա** (՝ ծեր, ՝ վախ), երբեմն՝ գերացկոֆոբիա, խտրականության ձև, որ արտահայտվում է տարեցների հանդեպ ցուցաբերվող թշնամությամբ։ Բժշկության մեջ հետևյալ տերմինը հոգեկան հիվանդությունների տարատեսակների կարող է վերաբերել, որ արտահայտվում են մեծահասակների կամ սեփական ծերացման հանդեպ վախով կամ ատելությամբ։ Գերոնտոֆոբիան հանդիսանում է անհանգիստ հոգական խանգարում, որ բնութագրվում է որպես տարեցների կամ սեփական ծերության հանդեպ ոչ նորմալ, իռացիոնալ և ինտենսիվ վախ։

## Հիվանդության առաջացման պատճառներ
* Տգեղ երևալու դժկամություն
* Բեռ դառնալու վախ
* Միայնակ և անպետք մնալու վախ
* Սոցիալական կարգավիճակի փոխվելու վախ

Այս ամենը կարող է ձևավորվել և մանկության շրջանում։ Օրինակ, կարող է առաջանալ այն դեպքում, երբ տեսնեք, թե ինչքան անօգնական է տարեց մարդը կամ եթե լսեք, թե ինչքան միայնակ է ինչ-որ ծերունի։ Ծերության ընկալման վրա կարող են ազդել հասարակական խոսակցությունները, սեփական փորձը, հեռուստատեսային հաղորդումների և ֆիլմերի դիտումը։

## Խանգարման ախտանիշների դրսևորումը
Շատ մարդիկ մտածում են, թե ինչ է սպասվում իրենց ծերության ժամանակ։ Կյանքի այդ շրջանի հանդեպ վերաբերմունքը բոլորի մոտ տարբեր է, սակայն երբեմն մարդը կարող է նույնիսկ ինքն իրեն չխոստովանել, որ վախենում է ծերությունից։ Մարդիկ փորձում են ձգձգել ծերությունը՝ երբեմն նույնիսկ պլաստիկ վիրահատությունների միջոցով արհեստականորեն երիտասարդացնելով մաշկը։

Գերոնտոֆոբիայի ախտանիշները.
* Արյան ճնշման իջեցում
* Շնչառության դժվարացում
* Ընդհանուր անհանգստություն
* Հստակ մտածելու կամ խոսելու անկարողություն

## Տես նաև
* Խտրականություն
* Ֆոբիաների ցանկ
* Ֆոբիա

## Արտաքին հղումներ
* Gerontophobia (Fear of the Elderly): Signs, Symptoms, & Treatment - MedFriendly.com

Կատեգորիա:Ֆոբիաներ
Կատեգորիա:Ծերաբանություն
Կիպրական խոհանոց

մինի|աջից|290px|Սուվլակի
**Կիպրական խոհանոց** (), Կիպրոսի Հանրապետության և դե ֆակտո կերպով ճանաչված Հյուսիսային Կիպրոսի Թուրքական Հանրապետության ազգային խոհանոցը։ Կիպրոական խոհանոցը սերտորեն կապված է հունական և թուրքական խոհանոցների հետ։ Ճաշատեսակների յուրահատուկ համի և բաղադրության ձևավորման համար կիպրական խոհանոցի վրա նաև մեծ ազդեցություն են ունեցել հարևան տարածաշրջանի՝ բյուզանդական, ֆրանսիական, իտալական, կատալոնական, օսմանյան և Մերձավոր Արևելքի երկրների ազգային խոհանոցները։ Կիպրական խոհանոցին բնորոշ նշանավոր ճաշատեսակներից մեկը Հալումի կոչվող կիպրական պանիրն է, որը Կիպրոսում սկսել են պատրաստել միջնադարյան ժամանակաշրջաններից ի վեր։ Կիպրական այս պանիրը կարող է ծառայել որպես թարմ ուտեստ, խորոված և նախուտեստ։ Կիպրական խոհանոցում նաև կարևոր նշանակություն ունի ծովամթերքը։ Կիպրոսի խոհարարները ծովամթերքներից առավել շատ օգտագործում են խորոված կաղամար, ութոտնուկ, կարմրուկ ինչպես նաև մի շարք ծովային բույսեր, որոնք կարող են ծառայել որպես լավ նախուտեստ։ Լինելով հունական խոհանոցի հետևորդը, կիպրական խոհանոցում ևս լայնորեն օգտագործվում են բանջարեղենները, մասնավորապես աղցանների համար լայնորեն կիրառվում է լոլիկ և վարունգ։ Բացի լոլիկից և վարունգից, լայնորեն կիրառվում է նաև մի շարք մրգերի տեսակներ՝ ընկույզ, խնձոր, խաղող, նարինջ, մանդարին, կեռաս, ելակ, թուզ, ձմերուկ, սեխ, ավոկադո, կիտրոն, նուշ, շագանակ և կաղին։ Համեմունքներից կիպրական խոհանոցում օգտագործվում է մաղադանոս, պղպեղի զանազան տեսակներ (մասնավորապես սև պղպեղ), ինչպես նաև սերմեր։ Հաճախակի օգտագործվող բանջարեղեններից են կանաչ պղպեղ, բամիա, կանաչ լոբի, արտիճուկներ, գազար, լոլիկ, վարունգ, հազար, խաղողի տերևներ և այլն։ Կիպրական խոհանոցում օգտագործվում է ալանի սև հաց, որը օգտագործովում է նաև թուրքական խոհանոցում։ Կիպրոսի ազգային խոհանոցը հայտնի է նաև իր բազմապիսի աղանդերներով, որոնցից նշանավորը լոխումն է։ Կիպրոսի ազգային խոհանոցի կարևորագույն բաղադրիչներից է նաև ընկույզը, որը օգտագործվում է ճաշատեսակների մեծ մասի մեջ։ Կիպրոսի ազգային խոհանոցը չի կարելի պատկերացնել առանց համեմունքների և խոտաբույսերի։ Նշանավոր համեմունքներն են պղպեղը, մաղադանոսը, նեխուրը, թարմ համեմը, ուրցը և այլն։ Դաղձը կիպրական խոհանոցի կարևորագույն խոտաբույսն է։ Տեղացիները տաղձը օգտագործում են ճաշատեսակներում, ինչպես նաև մսի հեմեմելու համար։ Կիպրական խոհանոցը զարդարում են բազմաթիվ և բազմագույն աղցանները, որոնց հիմնական բաղադրիչները լոլիկը և վարունգն է, որը բնորոշ է հունական խոհանոցին։ Կարևոր նշանակություն ունի հունական աղցանը։

## Ծանոթագրություններ

Կատեգորիա:Կիպրական խոհանոց
Ռուսլան Սաղաբալյան

**Ռուսլան Փարնավազի Սաղաբալյան** (), հայ արձակագիր, դրամատուրգ, լրագրող։

## Կենսագրություն
Ռուսլան Սաղաբալյանը ծնվել է Ռուսաստանի Գրոզնի քաղաքում։ 1956 թվականին ընտանիքով տեղափոխվել է Երևան, սովորել է Երևանի թիվ 58 ռուսական դպրոցում։ 1968 թվականին ընդունվել է Երևանի պետական համալսարանի բանասիրական ֆակուլտետի ռուսաց լեզվի և գրականության բաժինը։ 1975-1982 թվականներին աշխատել է «Լիտերատուրնայա Արմենիա» ամսագրում, սկզբում եղել է լիտոհամագործակցող, այնուհետև լրագրության և հրատարակչության բաժնի պետ։ 1982 թվականից անցել է երկամյա Սցենարիստների և ռեժիսորների բարձրագույն դասընթացներ ԽՍՀՄ Պետկինոյում (սցենարի բաժին, Վալերի Ֆրիդի արվեստանոց)։ 1984 թվականին վերադարձել է Երևան, զբաղվել լրագրողական, ստեղծագործական գործունեությամբ։

1990-1992 թվականներին խմբագրել է ռուսալեզու, կանանց նվիրված «Առագաստ» թերթը։ 1992 թվականին տեղափոխվել է Մոսկվա, ստեղծել «Կոմիլֆո» և «Առանձնատուն 16» ալմանախները։ Եղել է «*Роман-таблоид*»-ի գլխավոր խմբագիրը, «*Столичный север*»-ի գլխավոր խմբագրի տեղակալը։ 2000-ականներին դասավանդել է Մոսկվայի հումանիտար համալսարանում։ Սյունակագիր է եղել «*Вечерняя Москва*», «*Ноев ковчег*» թերթերում, տպագրվել է «*Московская правда*», «*Ступени оракула*» թերթերում, «*Ровесник*», «*Плейбой*», «*Если*», «*Мир ТВ и кино*» ամսագրերում։ Ֆանտաստիկ պատմվածքների առաջին ժողովածուն՝ «Հորիզոնից այն կողմ» (1983), լույս է տեսել հայերեն, երկրորդ ժողովածուն՝ ռուսերեն, 1990 թվականին՝ «*Самый красивый в мире динозавр*»: 1996 թվականին «Սագառուս» ծածկանունով Մոսկվայում լույս է տեսել «*Космический Декамерон*» վեպը, որը էրոտիկ ֆանտաստիկայի ժանրի առաջին ստեղծագործություններից է։ 2004 թվականին իսկական ազգանունով հրատարակել է հինգերորդ՝ «*Тень отца Гамлета*» գիրքը, 2011 թվականին վեցերորդը՝ «*В поисках Эдема*»: Հեղինակել է մուլտֆիլմեր, կարճամետրաժ և վավերագրական ֆիլմեր։

## Երկեր
* *За горизонтом*. («Հորիզոնից այն կողմ») (1983)
* *Моя машина времени*. (չի տպագրվել)
* *Самый красивый в мире динозавр* - Ереван: Фантаст. рассказы /Предисл. К.Симоняна; Худож. А. Андраникян, Аревик, 1990. - 106 с.,ил. ISBN 5-8077-0206-9
* *Космический декамерон*. (1996) ISBN 5-85269-020-1
* *Тень отца Гамлета*. Издательство: АСТ, Транзиткнига (2004) ISBN 5-17-016147-6, 5-9578-0058-9
* *В поисках Эдема* (2011)
* *Троянский Конюх*. (книга не издана)

### Առցանց
* Հորիզոնից այն կողմ

## Մուլտֆիլմեր
* «*Охота на зайца*», 1984
* «*И каждый вечер*», 1986
* «*Изобретение*», 1989
* «*Фантомагия*», 1996

## Ֆիլմեր
*Վավերագրական ֆիլմեր
** «*Валентин Подпомогов*», 1987
** «*Далекая пристань*», 1989
* Խաղարկային ֆիլմեր
** «*Глазами клоунов*» (նկարահանումները դադարեցվել են)
** «*Снайпер*» (նկարահանումները դադարեցվել են)

## Ծանոթագրություններ

## Արտաքին հղումներ
* Պաշտոնական կայքը 
* Ի պաշտպանություն ագռավի 
* Հարցազրույց «Ноев Ковчег» կայքում 
* ՀՀ Գիտությունների ազգային ակադեմիայի hիմնարար գիտական գրադարան

Կատեգորիա:Երևանի պետական համալսարանի շրջանավարտներ
Կատեգորիա:Խորհրդային գրողներ
Կատեգորիա:Հայ արձակագիրներ
Կատեգորիա:Հայ գիտաֆանտաստ գրողներ
Կատեգորիա:Հայ դրամատուրգներ
Կատեգորիա:Հայ լրագրողներ
Կատեգորիա:Հայ սցենարիստներ
Կատեգորիա:Հայ տղամարդ գրողներ
Կատեգորիա:Հայկական ծագմամբ ռուսներ
Կատեգորիա:Ռուս լրագրողներ
Երուսաղեմի պաշարում (այլ կիրառումներ)

**Երուսաղեմի պաշարում**
*Երուսաղեմի պաշարում (Մ.թ.ա. 701) - պաշարում Ասորեստանի արքա Սինաքերիբի կողմից
*Երուսաղեմի պաշարում (Մ.թ.ա. 37)
*Երուսաղեմի պաշարում (70) - հռոմեացիների կողմից քաղաքի կործանում
*Երուսաղեմի պաշարում (614) - պաշարում Սասանյան արքայատոհմի կողմից
*Երուսաղեմի պաշարում (637) - պաշարում Արաբական խալիֆայության կողմից
*Երուսաղեմի պաշարում (1099) - պաշարում խաչակիրների կողմից
*Երուսաղեմի պաշարում (1187) - պաշարում Սալադինի կողմից
*Երուսաղեմի պաշարում (1244) - պաշարում Այուբյանների և Խորեզմշահերի կողմից
*Երուսաղեմի պաշարում (բանաստեղծություն) - 14-րդ դարի անգլիական բանաստեղծություն
Համլետ Կարճիկյան

**<span lang="hy" dir="ltr">Համլետ</span> Թորգոմի Կարճիկյան** (Թորգոմյան Արմեն, ), հայ բանաստեղծ, հրապարակախոս, թարգմանիչ, լրագրող։ Հայաստանի գրողների միության անդամ (1975)։ ԽՄԿԿ անդամ 1965 թվականից։

## Կենսագրություն
1959 թվականին ավարտել է Երևանի պետական համալսարանը, 1977 թվականին՝ Մոսկվայի Մաքսիմ Գորկու անվան գրականության ինստիտուտի դասընթացները։ 1960 թվականից աշխատել է ՀՀ հրատարակչական համակարգում. 1987-1991 թվականներին՝ «Խորհրդային գրող» («Նաիրի») հրատարակչության բաժնի վարիչ, 1991-1994 թվականներին՝ «Լույս» հրատարակչության գլխավոր խմբագիր, 1997-2002 թվականներին՝ ՀՀ Կառավարությանն առընթեր տեղեկատվության, գրահրատարակչության և պոլիգրաֆիայի վարչությունում զբաղեցրել է մի շարք պաշտոններ։

## Ստեղծագործություններ
Կարճիկյանի քնարական ժողովածուներում գերիշխողը սիրո և բնության ավանդական թեմաներն են («Գարնանամուտ», 1959, **Թորգոմյան Արմեն** ծածկանունով), «Սիրո ամառ», 1973, «Ապրելու օր», 1976, «Արևային սոնատ», 1980, «Խարիսխ», 1983, «Սիրտ բանական», 1988 (ՀԳՄ Ա. Իսահակյանի անվան մրցանակ՝ 1989), «Սիրո բույրը... Հայաստանի», 2003, ժողովածուներ]։ Կազմել է Բ. Գեմբարսկու «Նամակներ աշխարհին»՝ Հայկական հարցին նվիրված հոդվածների (1990, ծանոթագրություններով և վերջաբանով), Պ. Սևակի «Վառվող արյուն» բանաստեղծությունների (2000, առաջաբանով և վերջաբանով) ժողովածուները և այլն։ Կատարել է չափածո թարգմանություններ։

### Երկեր
* Երևանյան սոնատ, Երևան, 2011։
* Սիրո բույրը… Հայաստանի, Երևան, 2003։
* Կանգ առ, մոլորակ Երևան, 1996։
* Սիրտ բանական, Երևան, 1988։
* Սիրտ-խարիսխ, Մոսկվա, 1987։
*Լռության ճիչը ...: Մեծ եղեռնի 101 և հեղինակի 80-ամյակներին։ ՀԳՄ հրատարակչություն, 2016, 111 էջ։

### Թարգմանություններ (ռուսերենից)

* Կոսովյան արև (սերբական ժողովածուի մեջ մտնող գործերի մի մասը), Երևան, 2003։
* Արարատի երկիր (սերբական ժողովածու, մի մասը), Երևան, 2002։
* Ջոկո Ստոյիչիչ, Աղբյուր անապատում, Երևան, 1998։
* Դեսանկա Մաքսիմովիչ, Աշխարհը նույնն է ամենուր (մի մասը), Երևան, 1998։
* Պեյո Յավորով, Ամպհովանու հետքերով (մի մասը), Երևան, 1992։

## Պարգևներ, մրցանակներ
* ՀՀ մշակույթի նախարարության ոսկե մեդալ, 2011
* ՀՀ վարչապետի հուշամեդալ, 2011
* ՀԳՄ «Գրական վաստակի համար» մեդալ, 2006
* «Սիրտ բանական» ժողովածուի համար արժանացել է ՀԳՄ Ավետիք Իսահակյանի անվան մրցանակի, 1989
* Հայպետկոմի «Աշխատանքի վետերան» մեդալ, 1987

## Ծանոթագրություններ

## Արտաքին հղումներ
* Համլետ ԿԱՐՃԻԿՅԱՆ/Գծանկարներ
* ՀՀ Գիտությունների ազգային ակադեմիայի հիմնարար գիտական գրադարան
* Հարցազրույց Համլետ Կարճիկյանի հետ

Կատեգորիա:1936 ծնունդներ
Կատեգորիա:«Աշխատանքի վետերան» մեդալակիրներ
Կատեգորիա:Ապրիլի 26 ծնունդներ
Կատեգորիա:Գրական կեղծանուններով հայտնի հեղինակներ
Կատեգորիա:ԵՊՀ բանասիրական ֆակուլտետի շրջանավարտներ
Կատեգորիա:Երևան քաղաքում ծնվածներ
Կատեգորիա:ԽՄԿԿ անդամներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:ՀՀ վարչապետի հուշամեդալակիրներ
Կատեգորիա:Հայ բանաստեղծներ
Կատեգորիա:Հայ լրագրողներ
Կատեգորիա:Հայ հրապարակախոսներ
Կատեգորիա:Հայաստանի գրողների միության անդամներ
Կատեգորիա:Մաքսիմ Գորկու անվան գրականության ինստիտուտի շրջանավարտներ
Կատեգորիա:Ռուսերենից հայերեն թարգմանիչներ
Եթովպա-էրիթրեական պատերազմ

**Եթովպա-էրիթրեական պատերազմ** (, ), պատերազմ, որը տեղի է ունեցել 1998 թվականի մայիսից մինչև 2000 թվականի հունիսը Եթովպիայի և նորանկախ Էրիթրեայի հակամարտ ուժերի միջև։

Պատերազմի արդյունքում Աֆրիկայում ստեղծվեց պատերազմական իրավիճակ, որը գլխավորապես ընթանում էր Սոմալի թերակղզում և հարակից տարածաշրջաններում։

Պատերազմի ընթացքում Էրիթրեան և Եթովպիան դարձան աշխարհի ամենաաղքատ պետությունները, պատերազմի ընթացքում ծախսելով հարյուր միլիոնավոր դոլարներ։ Բացի այդ, երկրները ունեցան նաև տասնյակ հազարավոր զոհեր և մարդկային կորուստներ, որը հակամարտության ուղղակի հետևանք է։

Պատերազմի ավարտին տեղի ունեցան չնչին սահմանային փոփոխություններ, սակայն Էրիթրեան ստացավ իր լիակատար անկախությունը։

Ինչպես տեղեկացնում է Հաագայի պատերազմը քննող հանձնաժողովը, Էրիթրեան խախտել է միջազգային իրավունքը և ներխուժել Եթովպիա։ արդյունքում Եթովպիային ռազմական օգնություն է տրամադրել Ռուսաստանի Դաշնությունը, և պատերազմը ավարտվել է Էրիթրեայի պարտությամբ։

## Ծանոթագրություններ

## Գրականություն
*Ethiopia / Eritrea War GlobalSecurity.org 2000-2005
*Eritrea - Ethiopia Conflict Page This site is developed and maintained by Denden LLC and dehai.org. The site was initially developed by the Eritrean Media and Information Task Force (Badme Task Force), a volunteer group of Eritrean-Americans in the Washington Metropolitan Area.
*Tom Cooper & Jonathan Kyzer. II Ethiopian Eritrean War, 1998 - 2000  website of ACIG.ORG  2 September 2003. Details the use of air power during the war.

Կատեգորիա:20-րդ դարի պատերազմներ
Կատեգորիա:Աֆրիկայի ժողովուրդների պատերազմներ
Կատեգորիա:Եթովպիայի պատերազմներ
Կատեգորիա:Եթովպիայի պատմություն
Կատեգորիա:Էրիթրեա
Յացեկ Երկա

**Յացեկ Երկա** (լեհ.՝ Jacek Yerka, ), լեհ նկարիչ։

## Կենսագրություն
Յացեկը ծնվել է նկարիչների ընտանիքում։ Ծնվել է 1952 թվականին Թորունում։ 1980 թվականից սկսած աշխատել է որպես նկարիչ։ Յացեկ Երկայի աշխատանքները ցուցադրվել են ԱՄՆ-ում, Լեհաստանում, Գերմանիայում և Ֆրանսիայում։

## Մրցանակներ
* Աշխարհի լավագույն երևակայություն ունեցող արտիստ - 1995

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:Լեհ նկարիչներ
Քևին ՄաքՆելլի

**Քևին ՄաքՆելլի** () (ապրիլի 27, 1956, Բրիստոլ), բրիտանացի դերասան, առավել հայտնի Ջոշամի Գիբսի կերպարով Կարիբյան ծովի ծովահենները ֆիլմում։

## Կենսագրություն
Քևին ՄաքՆելլին ծնվել է 1956 թվականի ապրիլի 27-ին Անգլիայի Բրիստոլ քաղաքում։ Մանկությունն անց է կացրել Բերմինգեմում, որտեղ ավարտել է դպրոցը։ 16 տարեկանում նա առաջին անգամ աշխատել է Բերմինգեմի Ռեպերտուարային թատրոնում։ Մեկ տարի անց Արքայական Ակադեմիայում դրամատիկական արվեստի ուսուցման համար ստացել է թոշակ։ 1976 թվականին դեբյուտել է ֆիլմում։ 2014 թվականին Քևինը նկարահանվել է ավելի քան 130 ֆիլմերում և սերիալներում։

## Անձնական կյանքը
Սթիվի Հարրիսից ունի Ռեյչլ անունով աղջիկ։ 1977 թվականից ամունացած է շոտլանդացի դերասանուհի Ֆիլլիս Լոգանի հետ, որից ունի Դեյվիդ անունով տղա։

## Մրցանակները
Չնայած մեծ ֆիլմագրությանը, ներկայումս Քևինը չունի մրցանակներ։

## Ֆիլմագրություն

## Ծանոթագրություններ

## Աղբյուրներ
* Քևին ՄաքՆելլի - Internet Movie Database կայքում

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Դերասաններ այբբենական կարգով
Կատեգորիա:Դրամատիկական արվեստի թագավորական ակադեմիայի շրջանավարտներ
Անգո

**Անգո** (), գետ Ռուսաստանում, հոսում է Մագադանի մարզով։ Գետաբերանը գտնվում է Օմոլոնա գետի աջ ափից 990 կմ հեռավորության վրա։ Գետի երկարությունը կազմում է 25 կմ։

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Անդիրո Կոլիմսկոմու ավազանային շրջանին, գետի ջրատնտեսային տեղամասը՝ Կոլիմա (գետ), գետը ենթաավազան Օմոլոնա, գետի գետային ավազանը Օմոլոնա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 19010200112119000048398
* Կոդը ըստ հիդրոլոգիական հետազոտության (ՌԴ) — 119004839
* Ավազանի կոդը — 19.01.02.001
* Ծավալի համարը ըստ ՌԴ-ի — 2
* Թողարկումը ըստ ՌԴ-ի — 0

## Ծանոթագրություններ

Կատեգորիա:Մինչև 50 կմ երկարությամբ գետեր
Կատեգորիա:Ռուսաստանի գետեր
Երուսաղեմի պաշարում (637)

[մինի|աջից|[Տիրոջ Գերեզմանի տաճարի ներկա շինությունը, որտեղ Սոփրոնիոսը Ումարին հրավիրեց նամազ անելու:]]
**Երուսաղեմի պաշարում**, ռազմական բախման մի մաս, որը կայացել է Բյուզանդական կայսրության և Արաբական խալիֆայության միջև։

## Նախապատմություն
Երուսաղեմը եղել է Բյուզանդական Պաղեստին պրովինցիայի կարևոր քաղաքը։ Պաշարումից 23 տարի առաջ (614 թվականին) քաղաքը պաշարել էին պարսից զորքերը, գրավել էին Պաղեստինը և այն միացրել Սասանյան Պարսկաստանին։ Այդ իսկ պատճառով Պաղեստինի, 629 թվականին Բյուզանդիային վերադարձնելուց հետո քաղաը նշանակալիորեն ամրացվել էր։

632 թվականին Մուհամմադ մարգարեի մահից հետո երկրի կառավարումն անցավ Աբու Բաքր խալիֆին։ Նա նվաճողական պատերազնմ սկսեց արևելքում, գրավեց Սիրիան և Իրաքը, և արևմտյան ճակատում, այդ ժամանակ նրա բանակը մարտնչում էր Բյուզանդական կայսրության դեմ։ 634 թվականին Աբու Բաքրը մահացավ, և նրան փոխարինելու եկավ Ումար իբն Ալ-Խաթաբը, ով շարունակեց զավթողական պատերազմները։ 636 թվականի մայիսին կայսր Հերակլիոս Ա-ն անցավ մի խոշոր արշավանքի իրականացմանը, որի նպատակն էր վերադարձնել բոլոր կորցրած տարածքները, սակայն նրա զորքը պարտություն կրեց 636 թվականի օգոստոսն տեղի ունեցած Յարմուքի ճակատամարտում։

Արաբները Երուսաղեմի պատերի մոտ էին հասել դեռևս 634 թվականի վերջին, սակայն միայն Յարմուքի ճակատամարտում հաղթեկուց հետո նրանց հաջողվեց տիրել ողջ Սիրիային և անցնել Երուսաղեմի պաշարմանը։ Քաղաքի պաշտպանությունը հանձն առավ պատրիարք Սոփրոնիոս Ա-ն։

## Պաշարումը և հանձնումը
Երուսաղեմի պաշարումը տևել է 4 ամիս, որից հետո քաղաքը համաձայնվեց հանձնվել։ Վարկածներից մեկի համաձայն, քաղաքը համաձայնվել է հանձնվել անձամբ մուսուլմանների գլխավորին (խալիֆ Ումարին)։ Ըստ մեկ այլ վարկածի, Ումարն այդ ժամանակ գտնվել է Սիրիայում, և Երուսաղեմի բնակիչները նրա մոտ պատվիրակություն են ուղարկել բանակցությունների համար։ Բանակցություններն ընթացել են Ջաբիում, որտեղ էլ կազմվել է հանձնման տեքստը։

Համաձայնության տեքստում Ումարը երաշխավորել է բնակչության ամբողջականությունը, «իրենց, իրենց կարգավիճակով, իրենց եկեղեցով և խաչով, իրենց հիվանդներով և առողջներով, և իրենց հասարակությունով»։

Հանձնումից հետո Ումարն անձամբ այցելեց Երուսաղեմ։ Նա քաղաքի մոտ ռազմական ճամբար, և հնազանդություն ցուցաբերելով, նրա մոտ եկան պատրիարք Սոփրոնիոսը, և քաղաքի հրամանատարը (*բիտրիկ*)։ Հաջորդ օրը (երեքշաբթի) Ումարը մտավ քաղաք։ Պատրիարքը նրան ցույց տվեց Երուսաղեմի գլխավոր տաճարները։ Տաճարի լեռան վրա Ումարն անձամբ սկսեց հաշվել, թե որքան մակերես է անհրաժեշտ Ալ-Ակսա մզկիթի համար։ Աղոթատեղին կառուցվեց ուրբաթ օրը (այդ ուրբաթ, կամ հաջորդ)։ Ումարը կատարեց երկրպագություն Աստծուն և լքեց քաղաքը։

Ումարի Երուսաղեմ այցելելու ճշգրիտ օրը հայտնի չէ, սակայն այն սահմանվում է Հիջրայի 16-րդ և 17-րդ օրերը։ Հավանաբար, Երուսաղեմի հանձնումը տեղի է ունեցել 637 թվականի ձմռանը, մարտ ամսվա սկզբից ոչ վաղ։

## Հետևանքներ
Երուսաղեմի հանձնումը արաբական բանակին թույլ տվեց անցում կատարել Անտիոքի և Կեսարիայի պաշարումներին, և վերջանականապես Մերձավոր Արևելքը միացնել խալիֆայությանը։ Հաջորդող 400 տարիների ընթացքում Երուսաղեմը գտնվում էր մուսուլմանների տիրապետության տակ, մինչև 1099 թվականին չգրավվեց խաչակիրների կողմից, Առաջին խաչակրաց արշավանքի ժամանակ։

## Ծանոթագրություններ

Կատեգորիա:Երուսաղեմի պատմություն
Կատեգորիա:Բյուզանդա-արաբական պատերազմներ
Կատեգորիա:7-րդ դարի պատերազմներ
Դորոթի Էբբոթթ

**Դորոթի Էբբոթթ** (, ), ամերիկացի դերասանուհի։

## Կենսագրություն
Դորոթի Էբբոթթը ծնվել է 1920 թվականի դեկտեմբերի 16-ին, ԱՄՆ-ի Միսսուրի նահանգի Կանզաս Սիթի քաղաքում։

Դորոթին ելույթ է ունեցել կինոյում դեռևս 1946 թվականից, խաղալով «Սայրի ծայրին» ֆիլմում որպես պարուհի։

1964 թվականին նա խաղացել է իր 54-րդ և վերջին դերը «*Թանկագին սիրտ*» ֆիլմում, որտեղ կերտել է Վերոնիկայի դերը։

1949 թվականին Դորոթին ամուսնացել է դերասան Ռուդի Դիասայի հետ (1918-2006)։ Նա մահացել է 1968 թվականի դեկտեմբերի 15-ին, ԱՄՆ-ի Կալիֆոռնիա նահանգի Լոս Անջելես քաղաքում։ Մահանալու պատճառը կապված է իր ամուսնու հետ բաժանվելուց առաջացած դեպրեսիայից, որի արդյունքում մահացել է իր ծննդյան 48-ամյակից մեկ օր առաջ։ Դորոթի Էբբոթթին հուղարկավորվել է ԱՄՆ-ի Կալիֆոռնիա նահանգի Ուայթթերե քաղաքում գտնվող «Ռոուլզ-Հիլս» անունով գերեզմանոցում։ Երբ նա չէր կարողանում աշխատանք գտնել որպես դերասանուհի, նա մոդելավորել, ապա վաճառել է անշարժ գույք։

## Մահ
Բաժանումից դեպրեսիայի մեջ ընկած Դորոթի Էբբոթթը 1968 թվականի դեկտեմբերի 15-ին Լոս Անջելեսում ինքնասպանություն է գործում՝ 48 տարեկանը բոլորելուց մի օր առաջ Էբբոթթը հուղարկավորվել է Ռոուզ Հիլլս գերեզմանոցում՝, Ուիթթիեր, Կալիֆոռնիա։

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ինքնասպան դերասանուհիներ
Բյուրել

**Բյուրել** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Վերվեն։

INSEE կոդը՝ 02136:

## Բնակչություն
2010 թվականին բնակչությունը կազմել է 138 մարդ։

## Տնտեսություն
2010 թվականի տվյալներով 94 աշխատունակ բնակիչներից 67-ը (15-64 տարեկան) տնտեսապես ակտիվ են, 27-ը՝ պասիվ (ակտիվության ինդեքսը՝ 71.3 %, 1999 թվականին 63.0% էր)։ 67 ակտիվ բնակիչներից 56-ը (31 տղամարդ և 25 կին) աշխատում են, գործազուրկ էր 11-ը (6 տղամարդ և 5 կին)։ 27 պասիվներից 9 աշակերտներ և ուսանողներ են, 5 -ը՝ թոշակառուներ, 13-ն էլ պասիվ են այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ — Բյուրել 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Լյուքսեմբուրգյան պալատ

**Լյուքսեմբուրգյան պալատ** (), պալատ, որ կառուցվել է Մարիա Մեդիչիի համար Սողոմոն դե Բրոսի նախագծով 1615-1645 թվականներին Փարիզի Լյուքսեմբուրգյան այգում՝ հանգուցյալ հերցոգ, Լյուքսեմբուրգյան տոհմի ներկայացուցիչ Պինեի կալվածքի տեղում (այստեղից էլ՝ անվանումը)։

Ոճը անցումային է՝ վերածննդից բարոկկո։ Մարիա Մեդիչիի պատվերով Ռուբենսը թագուհու կյանքի դրվագներով 24 կտավ է նկարել պալատի համար։ Շինարարությունն ավարտելուց մի քանի ամիս անց Լյուդովիկոս XIII-ը Մեդիչիին արտաքսում է պալատից։ Վերջինիս մահից հետո պալատում ապրել են նրա որդին՝ Գասթոն Օռլեանցին, և թոռնիկը՝ Աննա դե Մոնպասիեն։

Նացիստական օկուպացման ժամանակ պալատում է տեղակայվել Գերմանիայի զինված ուժերի ռազմաօդային ուժերի՝ լյուֆտվաֆի () գրասենյակը Ֆրանսիայում։ Այնտեղ ժամանակ առ ժամանակ մնում էր Հերման Գյորինգը, իսկ գեներալ-ֆելդմարշալ Գուգո Շպերլեն բավական երկար ապրել է այնտեղ։ Ներկայումս այստեղ է գործում Ֆրանսիայի Սենատը։

## Ծանոթագրություններ

## Արտաքին հղումներ
* Լյուքսեմբուրգյան պալատը Ֆրանսիայի Սենատի կայքում

Կատեգորիա:Պալատներ
Կատեգորիա:Փարիզի տեսարժան վայրեր
Կատեգորիա:Վերածննդի ճարտարապետություն
Կատեգորիա:Ֆրանսիայի պատմություն
Վոլմա (Մեծ Պրոսնիցայի վտակ)

**Վոլմա** (), գետ Ռուսաստանում, հոսում է Կումյոնսկի եւ Կիրովո-Չեպեցկի շրջան (Կիրովի մարզ)ով, Կիրովի մարզով։ Գետաբերանը գտնվում է Մեծ Պրոսնիցա գետի ձախ ափից 40 կմ հեռավորության վրա։ Գետի երկարությունը կազմում է 24 կմ, ջրհավաք ավազանը՝ 144 կմ2։
 
Գետի հոսքը անտառներում, 6 կմ հյուսիս-արևելք Վիչևշինա գյուղի մոտ։ Վերին հոսանքում անցնում է Կումյոնսկի շրջանով, ստորին հոսանքում Կիրովո-Չեպեցկի շրջան (Կիրովի մարզ)ով։ Գլխավոր գետը հոսում է դեպի հյուսիս։ Թափվում է Մեծ Պրոսնիցա դեպի հարավ, Պրոսնիցա գյուղում։

## Վտակներ
* Ֆատիզովկա
* Միչունաևկա (ձախ)
* Պիգալի
* Չերնուշկա (աջ)

## Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա (գետ), գետը ենթաավազան Վյատկա, գետի գետային ավազանը Կամա։

Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

* Ջրային օբյեկտի կոդը հանրային գրանցմամբ — 10010300212111100034007
* Կոդը ըստ հիդրոլոգիական հետազոտության (ՌԴ) — 111103400
* Ավազանի կոդը — 10.01.03.002
* Ծավալի համարը ըստ ՌԴ-ի — 11
* Թողարկումը ըստ ՌԴ-ի — 1

## Ծանոթագրություններ

Կատեգորիա:Ռուսաստանի գետեր
Պալե-Ռոյալ

300px|մինի|Պալե-Ռոյալ այգին
**Պալե-Ռոյալ** (), հրապարակ, պալատ և այգի Փարիզում՝ Լուվրի հյուսիսային թևի դիմաց։

## Եպիսկոպոսների պալատ
600px|thumb|center|Palais-Royal, Paris
Չնայած անվանը՝ հրապարակում խոյացող պալատը կառուցվել է Ժակ Լամերսիեի նախագծով եպիսկոպոս Ռիշելյեի համար. այդ պատճառով սկզբում կոչվել է եպիսկոպոսների պալատ։ Ռիշելյեի մահից հետո պալատում հաստատվեց Ֆրանսիայի թագուհի Աննա Ավստրիացին երիտասարդ Լյուդովիկոս XIV-ի հետ։ Այնուհետև այստեղ հաստատվեց եպիսկոպոս Ջուլիո Մազարինին։

## Օռլեանի հերցոգների նստավայր
Լյուդովիկոս XIV-ի և իր հետնորդների օրոք Պալե-Ռոյալի պալատը Օռլեանի հերցոգների քաղաքային նստավայրն էր։ Այստեղ է իր մանկությունն անցկացրել Լյուդովիկոս XV-ը, և այստեղից է ղեկավարել երկիրը նրա խնամակալ Ֆիլիպ Երկրորդ Օռլեանցին։ Մասնաշենքերից մեկը Լուի Արև արքան նվիրել էր իր սիրուհի հերցոգուհի դե Լավալիերին. այնտեղ նա արքայից ապօրինի երկու զավակ ունեցավ։

## [[Կոմեդի Ֆրանսեզ]] թատրոն
250px|մինի|Կոմեդի Ֆրանսեզ
18-րդ դարի սկզբին պալատական շինությունները վերանորոգվեցին նորաձև ռոկոկո ոճով։ Այդ ինտերիերը ոչնչացվեց 1784 թվականին, երբ պալատի մի մասի տեղում կառուցվեց Կոմեդի Ֆրանսեզը։ Մինչ այդ գործող Պալե-Ռոյալի թատրոնը սերտորեն առնչվում էր Մոլիերի կյանքին ու ստեղծագործությանը, ինչպես Լոնդոնի «Գլոբուս» թատրոնը՝ Շեքսպիրի ստեղծագործությանը։

## Այգի
Գրեթե այդ նույն նախահեղափոխական տարիներին պալատի սեփականատերը՝ Օռլեանի հերցոգը, որը հայտնի է Ֆիլիպ Էգալիտե անունով, բացեց այգիները այցելել ցանկացողների համար և կառուցել տվեց հսկա սյունաշարեր կրպակներով։ Պոպուլիզմի այսպիսի դրսևորումով հերցոգը վաստակում է փարիզյան հասարակության լայն շրջանակների համակրանք։ Շուտով այստեղ իրենց լույսերն են վառում քաղաքի նորաձև ակումբներն ու սրճարանները։ 1790 թվականին Փարիզ այցելած ռուս գրող Կարամզինը Պալե-Ռոյալն անվանել է Փարիզի մայրաքաղաք։

## Պետական կառույցները
1852 թվականին՝ Փարիզը վերակառուցելիս, Պալե-Ռոյալի հրապարակն ընդարձակվել է։ Փարիզի կոմունայի ժամանակ՝ 1871 թվականին, պալատն այրվել է, բայց արդեն երկու տարի հետո վերակառուցվել է. այդ ժամանակներից սկսած՝ այն իր մեջ է ներառում կառավարական տարբեր հաստատություններ՝ պետական խորհուրդը, սահմանադրական խորհուրդը, մշակույթի նախարարությունը։ Պալատի մոտ են գտնվում ազգային գրադարանի հին շենքերը։

1986 թվականին հրապարակում հայտնվեցին նոր, այսպես կոչված, Բյուրենի սյուները։

## Ծանոթագրություններ

Կատեգորիա:Փարիզի տեսարժան վայրեր
Կատեգորիա:Պալատներ
Լիգատուրա (այլ կիրառումներ)

**Լիգատուրա** (ուշ. լատ. ligatura – կապ, < լատ. ligo – կապել, միացնել),

# Մետալուրգիայում, օժանդակ համաձուլվածքներ, որոնց օգնությամբ հալված մետաղը հարստացնում են անհրաժեշտ լեգիրող տարրերով՝ մետաղին (հալված կամ պինդ վիճակում) որոշակի հատկություններ հաղորդելու նպատակով (տես Լեգիրում)։ Լիգատուրը օգտագործվում է այն դեպքում, երբ դժվար է առանձին լեգիրող տարրերի անմիջական ներմուծմամբ ստանալ պահանջվող բաղադրության համաձուլվածք։ Օրինակ՝ ազտիվ մետաղներին ամրություն տալու համար օգտագործում են պղնձի կամ անագի համաձուլված։
# Պոլիգրաֆիայում, մեկ ընդհանուր ոտքի վրա ձուլված երկու տպագրական նշան։
# Բժշկության մեջ կապ, անոթակապ (մետաքսաթելից)
# լեզվաբանության մեջ՝ կցագիր
# երաժշտական նոտագրության մեջ գրաֆեմա, սիմվոլ, որը ցույց է տալիս մի քանի նշանների միակցված կատարումը
# սաքսոֆոնի, կլառնետի և այլ փայտային փողային երաժշտական գործիքների մունդշտուկը լեզվակին (трость) ամրացնելու մետաղալար-հարմարանք
# ատամնաբուժության մեջ հարակից ատամները մետաղալարով ամրացում՝ կապան
# սոցիոլոգիայում՝ ըստ Ռալֆ Դարենդորֆի, անձի պատկանելիություն և կապեր, առանց որոնց սոցիալական կյանքն անհնար է թվում։

## Տես նաև
* Գարոտա

## Ծանոթագրություններ
Դավիթ Արծրունի

**Դավիթ Արծրունի** (), Սեբաստիայի և հարակից շրջանների հայ իշխան, ծննդյան թվականը անհայտ է, մահացել է 1036 թ.։ Վասպուրականի Սենեքերիմ-Հովհաննես թագավորի որդին։ 1016 թ. Վասպուրականի վրա սելջուկների հարձակման ժամանակ գլխավորել է Արծրունյաց թագավորության զորքը, հոր և ուրիշ իշխանների հետ կազմակերպել է Վանի, Ոստանի պաշտպանությունը, ապա մեկնել է Կոստանդնուպոլիս` կայսրությունից օգնություն ստանալու։ 1021 թ. հոր և Վասպուրականի ազատների հետ տեղափոխվել է Սեբաստիա։ Կայսեր դեմ ապստամբած Նիկեփորոս զորապետին սպանելու դիմաց(1022 թ.) ստացել է Կեսարիա, Ծամնդավ և Խավարտանեք քաղաքները` մերձակա շրջանակներով։ 1025 թվականից համարվել է Սեբաստիայի հայկական ավատական իշխանության տիրակալ։

Կատեգորիա:Հայ իշխաններ
Կատեգորիա:Արծրունիներ
Նոր Ղազանչի

**Նոր Ղազանչի**, գյուղական համայնք Արցախի Հանրապետության Մարտակերտի շրջանում։ Տեղաբաշխված է հանրապետության հյուսիսարևելյան հատվածում։ Մարտակերտ շրջկենտրոնից գտնվում է 40 կմ հեռավորության վրա, իսկ մայրաքաղաք Ստեփանակերտից՝ 60 կմ հեռավորության վրա։

## Աշխարհագրություն
Համայնքը լեռնային է, ունի 2180.95 հա տարածք, որից 487.06 հա գյուղատնտեսական նշանակություն, 1581.54 հա անտառային հողեր։ Նոր Ղազանչի համայնքի սահմանային գոտով հոսում է Խաչեն գետի վտակը։ Համայնքի տարածքում առկա են թվով 2 աղբյուրներ` «Թեմարի» և «Ներքին»։

Առկա են պղնձի (կատարվում են հետազոտություններ) հանքային պաշար։

## Պատմություն
Անվանումը ստացել է տեղի արհեստավորների մասնագիտությունից, որոնք հայտնի են եղել կենցաղային մետաղե ամանեղեն (որը Արցախի բարբառով նշանակում է ղազան) պատրաստելու գործում։ Այժմյան գյուղը ստեղծվել է 17-րդ դարում, բայց մոտակա տարածքների հնությունները ցույց են տալիս, որ վերջինս բնակավայր է եղել դեռ 12-րդ դարից սկսած։ Բնակավայրի Ս. Գևորգ եկեղեցին կառուցվել է 19-րդ դարում, այժմ ավերված է։ 19-րդ դարի 90-ական թվականների սկզբներին այստեղ կար 35 տուն, 325 բնակիչ, 1970 թվականին` 89 տուն, 455 բնակիչ, 1987 թվականին՝ 75 տուն, 260 բնակիչ։ Կոլտնտեսությունը կազմավորվել է 1931 թվականին, որը 1967 թվականին միացել է Սրխավենդի տնտեսությանը։ Էլեկտրաֆիկացվել է 1963 թվականին։ Կյանքի միջին տևողությունը 75-80 տարի է։ Շրջապատում նշանավոր են Թունանց բաղեր, Մեղրակերտ սրբավայրերը, Կարմիր եղցին, Առստամանց բաղը, Ջալալանց բաղը և այլ վայրեր, կան բազմաթիվ խաչքարեր, հնագույն գերեզմանաքարեր։ Հայրենական մեծ պատերազմին մասնակցել է 167 մարդ, զոհվել է 65-ը, որոնց հիշատակին կանգնեցված է հուշարձան։

## Բնակչություն
2015 թվականին Նոր Ղազանչի համայնքի բնակչության թվաքանակը կազմում է 143 մարդ, կա 42 տնտեսություն։

Բնակավայրի ազգաբնակչության փոփոխությունը.

## Տնտեսություն
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։

## Հասարարակական կառույցներ
2015 թվականի դրությամբ համայնքում գործում էր գյուղապետարան, մշակույթի տուն և բուժկետ։

## Արտաքին հղումներ
* Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.

## Ծանոթագրություններ

Կատեգորիա:Արցախի Հանրապետության աշխարհագրություն
Կատեգորիա:Արցախի Հանրապետության բնակավայրեր
Անտրացիտ

230px|frameless|աջից
**Անտրացիտ,** առավել փոխակերպված (մետամորֆացված) հանածո-հումուսային ածուխ։ Գույնը՝ սև, հաճախ մոխրավուն երանգով, փայլը՝ ուժեղ, մետաղական։ Մանրադիտակի տակ բուսական մնացորդները զանազանվում են դժվարությամբ։ Ճենապակե թիթեղի վրա թողնում է թավշասև հետք։ Խտությունը՝ 1500-1700 կգ/Ա3։ Կարծրությունը՝ 2,0-2,5։ Պարունակում է 93,5-97% ածխածին։ Ցնդող բաղադրիչները քիչ են։ Ջերմունակությունը՝ 8100-8350 կկալ/կգ։ Լավ էլեկտրահաղորդիչ է։ Այրվում է թույլ բոցով, համարյա առանց մոխրի, չի եռակալում, օդում ինքնայրում չի տալիս, չի փշրվում։ Օգտագործվում է որպես բարձրորակ էներգետիկական վառելանյութ և էլեկտրոդներ ու կիսահաղորդիչներ պատրաստելու համար։ Անտրացիտին բաժին է ընկնում ածուխների համաշխարհային պաշարների 3%-ը։ Անտրացիտ հանդիպում է մի շարք երկրաբանական ժամանակաշրջանների նստվածքներում։ Անտրացիտի մեծ պաշարներ կան Ռուսաստանում, Չինաստանում, ԱՄՆ-ում։

Կատեգորիա:Ածուխ
Կատեգորիա:Օրգանական միներալներ
Կատեգորիա:Փոխակերպված ապարներ
Իրաքի և Լևանտի իսլամական պետություն

**Իրաքի և Լևանտի իսլամական պետություն** (**ԻԼԻՊ**, , հայտնի նաև որպես՝ **Իրաքի և Սիրիայի իսլամական պետություն**, **Իրաքի և ալ Շամի իսլամական պետություն**, **ԴԱԻՇ**), Իրաքի Դաշնակցային Հանրապետության և Սիրիայի Արաբական Հանրապետության տարածքներում գործող ծայրահեղ իսլամիստական խմբավորում։ Ակտիվ ծայրահեղական գործունեություն է ծավալում նաև արևելյան Լիբիայում, Եգիպտոսի Սինայի թերակղզում, ինչպես նաև Մերձավոր Արևելքի, Հյուսիսային Աֆրիկայի, Հարավային և Հարավարևելյան Ասիայի տարածքներում։ Հետևելով իսլամի վահաբական հոսանքին, խմբավորումը Իրաքի և Սիրիայի գրավյալ տարածքներում 2014 թվականի հունիսի 29-ին ինքն իրեն հռչակել է որպես անկախ պետություն (համաշխարհային խալիֆայություն)՝ որպես առաջնորդ ընտրելով Աբու Բաքր ալ-Բաղդադիին։ Հակադրվում է շիա իսլամի ուսմունքներին։

## ԻԼԻՊ-ի առաջնորդներ
* Աբու Բաքր ալ-Բաղդադի - Իսլամական պետության խալիֆը, վիրավորվել է 2015 թվականի մարտի 13-ին, բուժվել է Թուրքիայում, փոխադրվել է Լիբիա 2015 թվականի դեկտեմբերին
* Աբու Ալյա ալ-Աֆրի - Իսլամական պետության խալիֆի տեղակալը, փոխարինել է խալիֆին մինչև 2015 թվականի մայիսը, սպանվել է մայիսի 13-ին
* Աբու Մուսլիմ աթ–Թուրքմանի - Իսլամական պետության զորքերի գլխավոր հրամանատարը և փոխարքան Իրաքում, սպանվել է 2014 թվականի
* Աբու Ալի ալ-Անբարի - Սադդամ Հուսեյնի բանակի նախկին գեներալ-մայոր, Իսլամական պետության խալիֆի տեղակալը և փոխարքան Սիրիայում
* Աբու Ումար աշ-Շիշանիի կամ Թարխան Բատիրաշվիլի Թիմուրի - Իսլամական պետության Հյուսիսային ռազմաճակատի զորքերի հրամանատարը (Սիրիա)
* Աբու Մուհամեդ ալ-Ադնանի - Իսլամական պետության գլխավոր խոսնակը 
*Աբու Նուրադին Ռուստամով - առաջնորդ  Իսլամական պետության

## Ծանոթագրություններ

## Արտաքին հղումներ
* Չեչնիայից Սիրիա։ Սիրիայում ռուսալեզու արտաքին մարտիկների վերլուծություն 
* Շփման գծի քարտեզներ (Իրաք և Սիրիա) 

Կատեգորիա:Իսլամական ահաբեկչական կազմակերպություններ
Կատեգորիա:Իսլամական պետություններ
Կատեգորիա:Հակակոմունիստական կազմակերպություններ
Կատեգորիա:Միջազգային ահաբեկչական կազմակերպություններ
Կատեգորիա:Չճանաչված կամ մասամբ ճանաչված պետություններ
Կատեգորիա:Պարտիզանական շարժումներ
Կատեգորիա:Տոտալիտար երկրներ
Ռեգինա Տոդորենկո

**Ռեգինա Տոդորենկո** (ռուս.՝ Регина Тодоренко, հունիսի 14, 1990, Օդեսա, Ուկրաինա), ուկրաինացի երգչուհի, երգահան, դերասանուհի և հաղորդավարուհի։ Նախկինում հանդես է եկել «Real O» երաժշտական խմբում՝ որպես մենակատար։ 2014 թվականից «Орёл и решка» հեռուստահաղորդման հաղորդավարուհի է։

## Կենսագրություն
Ռեգինա Տոդորենկոն ծնվել է 1990 թվականի հունիսի 14-ին Ուկրաինայի Օդեսա քաղաքում։

7-10 տարեկան հասակում խաղացել է դպրոցական «Балаганчик» թատերական խմբակում։ 12 տարեկանում թատերախմբի գլխավոր դերակատարուհին էր։ Բացի գլխավոր դերերից կատարում էր նաև երաժշտական սոլո հատվածներ։ 2007 թվականին ավարտել է Օդեսայի №22 դպրոցը և ընդունվել է Օդեսայի ազգային համալսարանի տրանսպորտային տեխնոլոգիաների և համակարգերի ֆակուլտետ։ Ավարտել է գերմաներենի և վարորդական կուրսեր։ Նրա սիրելի հեռուստաշոուն է «Աստղերի ֆաբրիկան»։

## Աղբյուրներ
* Ռեգինա Տոդորենկո (կենսագրություն)

## Ծանոթագրություններ

Կատեգորիա:21-րդ դարի երգչուհիներ
Եվգենի Սինելնիկով

**Եվգենի Սինելնիկով** (ռուս.՝ Євген Синельников, ), ուկրաինացի ռեժիսոր, օպերատոր, հաղորդավար և դերասան։ 2015 թվականից «Орел и решка» հեռուստահաղորդման հաղորդավար է։

## Կենսագրություն
Եվգենի Սինելնիկովը ծնվել է 1981 թվականի նոյեմբերի 3-ին Ուկրաինայի Դնեպրոպետրովսկ քաղաքում։ Դպրոցն ավարտելուց հետո ընդունվել է Կիևի Կինոյի և հեռուստատեսության համալսարան։

Նկարահանվել է *«Մի լքիր ինձ»* մինի-սերիալում (կամեո դեր)։ Աշխատել է որպես օպերատոր *«Պավլովի շունը»* ֆիլմում։ Նրա առաջին լուրջ ռեժիսորական աշխատանքը համարվում է *«Ընտանեկան շուն»* ֆիլմը։ Համագործակցում է «Пятница» և «Интер» հեռուստաալիքների հետ։

Ամուսնացած է Ելենա Սինելնիկովայի հետ։

## Աղբյուրներ
* Евгений Синельников (биография, фото, видео)

## Ծանոթագրություններ

Կատեգորիա:Նոյեմբերի 3 ծնունդներ
Կատեգորիա:1981 ծնունդներ
Կատեգորիա:Ուկրաինացի ռեժիսորներ
Կատեգորիա:Ուկրաինացի հաղորդավարներ
Կատեգորիա:Ուկրաինացի դերասաններ
Լուլու (օպերա)

**Լուլու** (), Ալբան Բերգի երկրորդ օպերան՝ «Վոցեկ»-ից հետո։

## Ստեղծման պատմություն
Ա. Բերգի գրած օպերան մնաց անավարտ. 3-րդ գործողությունը կոմպոզիտորը չի վերջացրել։ Դրա մի պատառիկ առաջին անգամ կատարվել է 1937 թվականի հունիսի 2-ին Ցյուրիխի օպերային թատրոնում։ Օպերան ավարտին հասցրեց ժամանակակից ավստրիացի երգահան Ֆրիդրիխ Ցերխան, որը լրացրեց 3-րդ գործողությունը, իսկ ամբողջական տարբերակի առաջնախաղը տեղի ունեցավ Փարիզյան օպերայում 1979 թվականի փետրվարի 24-ին Պիեռ Բուլեզի բեմադրությամբ, գլխավոր դերում՝ Թերեզա Ստրատաս։ «Լուլուի» տևողությունը մոտավորապես 3 ժամ է։

Օպերան ստեղծվել է գերմանացի գրող Ֆրանկ Վեդեկինդի «Երկրային ոգի» և «Պանդորայի արկղ» ողբերգությունների հիման վրա։ Ա. Բերգը այնպես է աշխատել այդ դրամաների վրա, որ իր երեք գործողություն ունեցող օպերայում պահպանել է Վեդեկինդի հերոսների խոսքերի բնօրինակ տեքստը։ Օպերայում պատկերված է երիտասարդ կնոջ հասարակական վերելքը բուրժուական հասարակության մեջ, որն ավարտվում է նրա սիրած մարդու սպանությամբ, ինչին հետևում է անկումը, երբ նա, դառնալով մարմնավաճառ, մեռնում է վերջին սիրեկանի ձեռքով։

## Ծանոթագրություններ

## Գրականություն
* Тараканов М.Е. "Музыкальный театр Альбана Берга", М, 1976. 
* Ingo Müller: Lulu. Literaturbearbeitung und Operndramaturgie: Eine vergleichende Analyse von Frank Wedekinds Lulu-Dramen und Alban Bergs Oper Lulu im Lichte gattungstheoretischer Reflexionen (= Rombach Wissenschaften: Reihe Litterae, Bd. 177), Freiburg i. Br. 2010.
* Cordula Knaus: Gezähmte Lulu: Alban Bergs Wedekind-Vertonung im Spannungsfeld von literarischer Ambition, Opernkonvention und «absoluter Musik» (= Rombach Wissenschaften: Reihe Cultura, Bd. 38), Freiburg i. Br. 2004.
* Ingo Müller: Einflüsse der Kinematographie auf die Dramaturgie von Alban Bergs *Lulu*, in: Aspekte des modernen Musiktheaters in der Weimarer Republik, hrsg. von Nils Grosch, Münster 2004, S. 335—369.
* Albrecht von Massow: Halbwelt, Kultur und Natur in Alban Bergs «Lulu» (= Beihefte zum Archiv für Musikwissenschaft, Bd. 33), Stuttgart 1992.
* Attila Csampai: *Alban Berg, Lulu: Texte, Materialien, Kommentare*. Rowohlt, Reinbek 1985, ISBN 3-499-17340-9.
* Werner König: *Lulu und der Todeston ihrer Opfer. Reinhold Hammerstein zum 85. Geburtstag.* In: *Archiv für Musikwissenschaft,* 58. Jg. 2001, Heft 1.
* Werner König: *Studien zu Alban Bergs Oper «Lulu»*. Schneider, Tutzing 2008, ISBN 978-3-7952-1251-3.

Կատեգորիա:1937 բեմադրվածներ
Կատեգորիա:Գերմաներեն օպերաներ
Կատեգորիա:Ալբան Բերգի օպերաներ
Մոնիկա Գելեր

**Մոնիկա Է. Գելլեր** (), գեղարվեստական կերպար, ամերիկյան «Ընկերները» սիթքոմի վեց գլխավոր հերոսներից մեկը։ Մոնիկայի դերում հանդես է գալիս Քորթնի Քոքսը։ Ստեղծվել է հեռուստաշոուի համահեղինակներ Դեյվիդ Քրեյնի և Մարտա Քոֆմանի կողմից և հանդես եկել ցուցադրված բոլոր 236 էպիզոդներում։

Մոնիկա Գելլերի կերպարը ներկայացվում է որպես պերֆեկցիոնիստական, մրցակցային և օբսեսիվ-կոմպուլսիվ բնավորության գծերով օժտված շեֆ-խոհարարուհի, ով նաև հայտնի է իր հիվանդագին մաքրասիրությամբ։ Ռոս Գելլերի կրտսեր քույրն է և Ռեյչել Գրինի դպրոցական ընկերուհին։ Վերջինս սեփական հարսանիքից փախչելուց հետո վերամիավորվում է Մոնիկայի հետ։ Ռեյչելը մի քանի տարի բնակվում է Մոնիկայի բնակարանում, այնուհետև՝ տեղափոխվում, որպեսզի Մոնիկան բնակվի զուգընկերոջ՝ Չենդլերի հետ։ Զույգը շուտով ամուսնանում է։ Երկկողմանի անպտղության պատճառով ամուսինները որդեգրում են նորածին երկվորյակներ Ջեքին և Էրիկային և տեղափոխվում Նյու Յորքի արվարձաններ։

Հեռուստաշոուի համահեղինակները Մոնիկայի դերում սկզբնապես տեսնում էին դերասանուհի և կատակերգու Ջանին Գարոֆալոյին։ Քորթնի Քոքսին առաջարկվել էր Ռեյչելի դերը, սակայն դերասանուհին նախընտրում է մարմնավորել հենց Մոնիկային, քանի որ վերջինիս ուժեղ անհատականությունն առավել հոգեհարազատ էր թվում նրան։ Ռեյչելի դերը բաժին է հասնում Ջենիֆեր Էնիսթոնին, ով մինչև շոուի հեռարձակումը դիտարկվում էր որպես Մոնիկայի հնարավոր դերակատար։

Չնայած հեռուստաշոուի տասնամյա ցուցադրման ընթացքում արժանանալով դրական գնահատականների, Քոքսը «Ընկերների» միակ գլխավոր դերակատարն է, ով երբևէ չի առաջադրվել Ոսկե գլոբուս մրցանակի։

## Ծանոթագրություններ

## Արտաքին հղումներ
* Կերպարի էջը IMDb կայքում
* Էջը Friends.wikia.com կայքում

Կատեգորիա:«Ընկերների» կերպարներ
Կատեգորիա:Կերպարներ այբբենական կարգով
Կատեգորիա:Հորինված ամերիկացիներ
Փեթրի Լինդրուս

**Փեթրի Լինդրուս** (, ), երգիչ, կիթառահար, ֆինլանդական Ensiferum խմբի անդամ։ Մինչ այս եղել է Norther խմբի հիմնադիր, և մինչև 2009 թվականը եղել է այդ խմբում։

## Կենսագրություն
Փեթրին սկսել է կիթառ նվագել 14 տարեկանից։ 1996 թվականին թմբկահար Toni Hallio-ի հետ հիմնադրել են Norther խումբը։ 2004 թվականին նա գնացել է Ensiferum խումբ, որպես վոկալիստ և կիթառահար, բայց շարունակել է մնալ Norther խմբում մինչև 2009 թվականի մարտի 3-ը։ 2009 թվականի մատի 9-ին Փեթրը Norther խմբի պաշտոնական կայքում գրել է, որ նա կենտրոնանում է Ensiferum խմբի վրա։ Իսկ ավելի ուշ, հարցազրույցներից մեկում Փեթրին նշել է, որ չէր ցանկանա հեռանալ Norther խմբից, և մյուս խմբի անդամները ստիպված նրան ընդունեցին։

## Կիթառներ
*Jackson Guitars Soloist SL2H (Copper Snakeskin Finish)
*Kramer Baretta II Pro (24 лада, звукосниматели Seymour Duncan)
*Jackson Dinky
*Медиаторы Jim Dunlop Jazz III
*Jackson Dx10d, можно увидеть в клипе «Mirror Of Madness».
*Ibanez RG3550MZ
*Ibanez RGD2120Z

## Սկավառակագրություն
### В Norther
*N (2008) - ալբոմ
*No Way Back (2007) - EP
*Till Death Unites Us (2006) - ալբոմ
*Scream (2006) - CD-սինգլ
*Solution 7 (2005) - Mini-CD EP
*Spreading Death (2004) - DVD-սինգլ
*Death Unlimited (2004) - ալբոմ
*Spreading Death (2004) - սինգլ
*Mirror of Madness (2003) - ալբոմ
*Unleash Hell (2003) - սինգլ
*Dreams of Endless War (2002) - ալբոմ
*Released (2002) - սինգլ

### В Ensiferum
*Dragonheads (2006) - մինիոն
*One More Magic Potion (2007) - սինգլ
*Victory Songs (2007) ալբոմ
*From Afar (2009) - ալբոմ
*From Afar Into Hiding (2009) - սինգլ

## Ծանոթագրություններ

## Արտաքին հղումներ
* Официальный сайт Ensiferum 
* Официальный сайт Norther 
* EndlessWar - фан-сайт Norther  
* NORTHER - фан-сайт «Finnish Breeze» 

Կատեգորիա:Ֆինն երգիչներ
Կատեգորիա:Կիթառահարներ
Կատեգորիա:Ֆինլանդիայի ռոք երաժիշտներ
Կատեգորիա:Ֆինն կոմպոզիտորներ
Մուլտֆիլմ

right|thumb|Կարճամետրաժ անիմացիայի օրինակ|210px
right|thumb|Մուլտիպլիկացիայի օրինակ|210px
**Մուլտիպլիկացիոն ֆիլմ**, **մուլտֆիլմ** (կազմված ` «բազմապատկում» և ՝ «ժապավեն» բառերից; խոսակցական՝ **մուլտիկ** կամ **մուլտ**)՝ ֆիլմի տեսակ է, որը ստեղծված է կադրերի հաջորդական մատուցման միջոցներով (այդ թվում 3D-մոդելավորումը), նախատեսված է կինոթատրոններում, հեռուստատեսությամբ և համակարգչի ու այլ էլեկտրոնային միջոցների էկրաններին ցուցադրելու համար։

Անիմացիայի պատմությունը սկսվում է 1877 թվականի հուլիսի 20-ից, երբ Ֆրանսիայում Էմիլ Ռենոն ստեղծեց և ներկայացրեց բոլորին առաջին մուլտֆիլմը։ 1892 թվականի հոկտեմբերի 28-ին, Էմիլ Ռենոն ցույց է տվել առաջին անիմացիաին մուլտֆիլմը։ Առաջին անիմացիոն մուլտֆիլմը եղել է նկարի տեսակով։ Հետագայում մուլտֆիլմերը դարձան ավելի հետաքրքիր, և նա շարունակեց ստեղծել նոր անիմացիայի տարբեր ժանրեր։ Այժմ մուլտֆիլմերի արտադրությունը կազմում է աշխարհի կինոարտադրության շուրջ 40%-ը։

## Մուլտֆիլմների տեսակները
### Ըստ ստեղծման եղանակի
* **Պլաստիլինային անիմացիա**․ ստեղծվում է պլաստիլինե օբյեկտների ստոպ-կադր անիմացիայի միջոցով
* **Տիկնիկային մուլտիպլիկացիա**․ ստեղծվում է տիկնիկների և արձանիկների ստոպ-կադր անիմացիայի միջոցով
* **Ավազային անիմացիա**․ ստեղծվում է ավազից ստեղծված պատկերների կադրերի հաջորդական մատուցման
* **[[Նկարված մուլտիպլիկացիա]]**․ հիմնված է իրարից քիչ տարբերվող երկչափ պատկերների կադրային նկարահանումների վրա
* **[[Համակարգչային գրաֆիկա]]**․ ստեղծվում են համակարգչային գրաֆիկական, այդ թվում՝ հատուկ միջոցների օգնությամբ

### Ըստ տևողության և թողարկման եղանակի
* **[[Լիամետրաժ մուլֆիլմ]]եր**․ սովորաբար ունեն ավելի քան 70 րոպե տևողություն
* **[[Կարճամետրաժ մուլֆիլմ]]եր**․ սովորաբար տևում են 25-30 րոպե
* **[[Մուլտսերիալ]]ներ**․ բաղկացած են սյուժեով իրար հետ այս կամ այն չափով կապված կարճամետրաժ մուլտֆիլմներից

### Ըստ տարիքային ցենզի
* **[[Մանկություն|մանկահասակ]] երեխաների համար**․ տարբերվում են ստորին տարիքային շեմի սահմանմամբ (սկսած 1 տարեկանից)
* **[[Պատանեկություն|պատանի]]ների համար**
* **[[Չափահասություն|չափահաս]]ների համար** 
Երկրորդ և երրորդ կատեգորիաների համար են նախատեսված ճապոնական անիմեների մեծ մասը։

### Ըստ ցուցադրման եղանակի
* **Մեծ էկրանի մուտֆիմեր**․ հիմնականում լիամետրաժ մուլտֆիլմեր են, որոնք ցուցադրվում են սկզբում կինոթատրոններում, դրանից հետո նոր՝ հեռուստատեսությամբ և վիդեոկրիչներով
* **[[Direct-to-video]]**․ լիամետրաժ մուլտֆիլմեր են, որոնք ինչ-որ պատճառով չեն ցուցադրվել կինոթատրոնում
* **Հեռուստատեսային մուլտֆիլմեր**․ հեռուստատեսությամբ ցուցադրվող կարճամետրաժ մուլտֆիլմեր և մուլտսերիալներ են, որոնք նաև տարածվում են վիդեոկրիչներով

## Տես նաև
* Մուլտիպլիկացիա

## Աղբյուրներ
* http://www.anifest.cz 
* http://www.pifpaf.cz 
* http://awn.com 
* http://www.annecy.org 
* http://www.anidb.net  
* http://www.spawec.profitux.cz 
* http://www.kinopoisk.ru/film/745542/
* http://www.kinopoisk.ru/film/736216/
* http://www.kinopoisk.ru/film/411817/
* https://thekendrickacademy.com/

Կատեգորիա:Մուլտիպլիկացիա
Կատեգորիա:Մուլտֆիլմեր